ddrg/super_eurlex huggingface dataset:
DA Den Europæiske Unions Tidende C 244/15

Sag anlagt den 11. august 2009 — Google mod KHIM — (ANDROID)

(Sag T-316/09)

2009/C 244/25

Processprog: engelsk

Parter

Sagsøger: Google, Inc. (Mountain View, De Forenede Stater) (ved lawyers A. Bognár og M. Kinkeldey)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 26. maj 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 1622/2008-2) annulleres.

— Harmoniseringskontoret tilpligtes at betale sagens omkostninger.

Subsidiært

— Afgørelse truffet den 26. maj 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 1622/2008-2) annulleres for så vidt angår varerne »computer hardware og computer software til brug i forbindelse med mobile komponenter, navnlig cellulare telefoner, mobiltelefoner, smart phones og håndholdte computere [personal digital assistants] (PDA’er)«.

— Harmoniseringskontoret tilpligtes at betale sagens omkostninger.

Subsidiært

— Afgørelse truffet den 26. maj 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 1622/2008-2) annulleres og sagen hjemvises til KHIM med henblik på yderligere undersøgelse af listen over varerne »computer hardware og computer software til brug i forbindelse med mobile komponenter, navnlig cellulare telefoner, mobiltelefoner, smart phones og håndholdte computere [personal digital assistants] (PDA’er)«.

Søgsmålsgrunde og væsentligste argumenter

Det omhandlede EF-varemærke: Ordmærket »ANDROID« for varer i klasse 9

Undersøgerens afgørelse: Afslag på anmodningen om et EF-varemærke

Appelkammerets afgørelse: Afvisning af klagen

Søgsmålsgrunde: Tilsidesættelse af artikel 7, stk. 1, litra c) i Rådets forordning nr. 207/2009, da appelkammeret med urette fandt, at det ansøgte varemærke var beskrivende for de omhandlede varer og derfor ikke kunne registreres. Tilsidesættelse af artikel 7, stk. 1, litra b), i Rådets forordning nr. 207/2009, da appelkammeret har begået en fejl ved afgørelsen af, om denne bestemmelse finder anvendelse, ved ikke at undersøge opfattelsen hos den engelsktalende kundekreds.
—

Den anden part i sagen for appelkammeret tilpligtes at betale omkostningerne i forbindelse med sagen for appelkammeret.
—

Der er sket en tilsidesættelse af artikel 3, stk. 3, og artikel 14, stk. 2, i forordning nr. 4064/89 samt af retningslinjerne vedrørende fusionsbegrebet, da det er fastslået, at Electrabel overtog enekontrollen på et faktisk grundlag med Compagnie Nationale du Rhône den 23. december 2003. Sagsøgeren gør gældende, at Kommissionen i) har udeladt væsentlige forhold i sagen, navnlig Compagnie Nationale du Rhônes offentlige karakter, ii) ufuldstændig og urigtigt har anvendt definitionen af begrebet enekontrol på et faktisk grundlag, som den har fastlagt i sine retningslinjer om begrebet fusion, (iii) flere gange har anlagt åbenbart urigtige skøn vedrørende særligt Compagnie Nationale du Rhônes ledende organer.
—

Annullation af Kommissionens debetnota nr. 3230905272 af 12. juni 2009 og af afgørelse indeholdt i skrivelse af 3. august 2009, hvorved sagsøgeren tilpligtes at betale debetnotaen inden for 15 dage med tillæg af morarenter i henhold til kontrakt AH 04/2004 indgået for anlæggelse af en vejstrækning mellem Tanger og Saïda (»Projet de la Rocade Méditerranéenne«), der finansieres af Fællesskabet inden for MEDA I-programmet.
DA Den Europæiske Unions Tidende C 256/35

Sag anlagt den 1. september 2009 — Winzer Pharma mod KHIM — Alcon (BAÑOFTAL)

(Sag T-346/09)

2009/C 256/63

Stævningen er affattet på engelsk

Parter

Sagsøger: Dr. Robert Winzer Pharma GmbH (Berlin, Tyskland) (ved lawyer S. Schneller)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Alcon, Inc. (Hünenberg, Schweiz)

Sagsøgerens påstande

— Afgørelse truffet den 28. maj 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 795/2008-1) annulleres.

— Sagsøgte og under alle omstændigheder den anden part i sagen for appelkammeret tilpligtes at betale sagens omkostninger, og

— Subsidiært, sagen hjemvises til Harmoniseringskontoret.

Søgsmålsgrunde og væsentligste argumenter

Ansøger om EF-varemærket: Alcon, Inc.

Det omhandlede EF-varemærke: Ordmærket »BAÑOFTAL« for varer i klasse 5

Indehaver af det i indsigelsessagen påberåbte varemærke eller tegn: Dr. Robert Winzer Pharma GmbH

Det i indsigelsessagen påberåbte varemærke eller tegn: Varemærkeregistrering i Tyskland af mærket »PAN-OPHTAL« for varer i klasse 5, varemærkeregistrering i Tyskland af mærket »KAN-OPHTAL« for varer i klasse 5

Indsigelsesafdelingens afgørelse: Afslag på indsigelsen

Appelkammerets afgørelse: Afvisning af klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret foretog en ukorrekt bedømmelse af de visuelle, fonetiske og begrebsmæssige ligheder mellem de omhandlede varemærker, med urette fastslog, at det omhandlede EF-varemærke ikke faldt ind under »Ophtal«-serien af varemærker tilhørende den anden part i sagen for appelkammeret, og med urette afviste, at der forelå en forhøjet grad af særpræg af de varemærker, der blev påberåbt i indsigelsessagen baseret på brug, og som følge deraf urigtigt fastslog, at der ikke var risiko for forveksling mellem de omhandlede varemærker; tilsidesættelse af artikel 8, stk. 5, i Rådets forordning nr. 207/2009, idet appelkammeret undlod at træffe afgørelse vedrørende denne herpå støttede indsigelse; tilsidesættelse af artikel 75 og artikel 76, stk. 1, i Rådets forordning nr. 207/2009, idet appelkammeret med urette undlod at give en begrundelse og under alle omstændigheder ikke gav en tilstrækkelig begrundelse, der gjorde det muligt at forstå afgørelsen.
DA Den Europæiske Unions Tidende C 256/32

Sag anlagt den 24. august 2009 — Colegio Oficial de Farmacéuticos de Valencia mod Kommissionen

(Sag T-337/09)

2009/C 256/58

Processprog: spansk

Parter

Sagsøger: Colegio Oficial de Farmacéuticos de Valencia (Valencia, Spanien) (ved abogada E. Navarro Varona)

Sagsøgt: Kommissionen for De Europæiske Fællesskaber

Sagsøgerens påstande

— I overensstemmelse med artikel 230 EF og 231 EF annulleres Kommissionens afgørelse af 15. juni 2009, hvorved den gav delvist afslag på aktindsigt i de oplysninger, som MICOF havde udbedt sig i sin oprindelige begæring af 23. oktober 2008 og i sin genfremsatte begæring af 19. januar 2009.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Det foreliggende søgsmål er anlagt til prøvelse af Kommissionens delvise afslag på aktindsigt i visse dokumenter, der er udarbejdet af konsulentfirmaet ECORYS Nederland BV som led i forberedelsen af rapporten med titlen »Study of regulatory restrictions in the field of pharmacies« af 22. juni 2007, til brug for Kommissionens Generaldirektorat for det Indre Marked og Tjenesteydelser.

Til støtte for sit søgsmål har sagsøgeren gjort gældende, at der foreligger en tilsidesættelse af artikel 4, stk. 2, og artikel 8 i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter. (1)

Herved gøres det gældende, at den anfægtede afgørelse

— lider af en begrundelsesmangel

— indeholder en fejlagtig vurdering af undtagelsen vedrørende en fysisk eller juridisk persons forretningsmæssige interesser, herunder intellektuelle ejendomsrettigheder

— er behæftet med åbenbart urigtig begrundelse, idet der ikke tages hensyn til, at der foreligger en tungtvejende offentlig interesse

— ikke har overholdt de frister, der er fastsat for besvarelsen af den genfremsatte begæring om aktindsigt.

(1) EFT L 145 af 31.5.2001, s. 43.
DA Den Europæiske Unions Tidende C 256/35

Sag anlagt den 28. august 2009 — Bodegas y Viñedos Puerta de Labastida mod KHIM — Unión de Cosecheros de Labastida (PUERTA DE LABASTIDA)

(Sag T-345/09)

2009/C 256/62

Stævningen er affattet på spansk

Parter

Sagsøger: Bodegas y Viñedos Puerta de Labastida, SL (Autol, Spanien) (ved abogados J. Grimau Muñoz og J. Villamor Muguerza)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Unión de Cosecheros de Labastida, S. Coop. Ltda (Labastida, Spanien)

Sagsøgerens påstande

— Afgørelse truffet den 28. maj 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1021/2008-1) annulleres, og ansøgningen om EF-varemærket »PUERTA DE LABASTIDA« (ordmærke) i klasse 29, 33 og 35 fremmes til registrering.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: BODEGAS Y VIÑEDOS PUERTA DE LABASTIDA S.L.

Det omhandlede EF-varemærke: Ordmærket »PUERTA DE LABASTIDA« (registreringsansøgning nr. 004473278) for varer og tjenesteydelser i klasse 29, 33 og 35

Indehaver af det i indsigelsessagen påberåbte varemærke eller tegn: UNIÓN DE COSECHEROS DE LABASTIDA, S. COOP. LTDA

Det i indsigelsessagen påberåbte varemærke eller tegn: Det spanske ordmærke »CASTILLO DE LABASTIDA« (nr. 617 137) for varer i klasse 33; EF-ordmærket »CASTILLO LABASTIDA« (nr. 23 382) for varer i klasse 33; og EF-ordmærket »CASTILLO LABASTIDA« (nr. 3 515 566), for tjenesteydelser i klasse 35, 39 og 43

Indsigelsesafdelingens afgørelse: Delvis medhold i indsigelsen

Appelkammerets afgørelse: Afvisning af klagen

Søgsmålsgrunde: Tilsidesættelse af artikel 42 og artikel 8, stk. 1, litra b), i Rådets forordning nr. 207/2009 om EF-varemærker.
DA Den Europæiske Unions Tidende C 256/33

Sag anlagt den 27. august 2009 — Consejo Regulador de la Denominación de Origen Txakoli de Álava m.fl. mod KHIM (TXAKOLI)

(Sag T-341/09)

2009/C 256/59

Processprog: spansk

Parter

Sagsøgere: Consejo Regulador de la Denominación de Origen Txakoli de Álava (Amurrio, Spanien), Consejo Regulador de la Denominación de Origen Txakoli de Bizkaia (Leioa, Spanien) og Consejo Regulador de la Denominación de Origen Txakoli de Getaria (Getaria, Spanien) (ved abogados J. Grimau Muñoz og J. Villamor Muguerza)

Sagsøgt: Kontoret for Harmonisering i det Indre Marked (Varemærker og Design)

Sagsøgernes påstande

— Afgørelse truffet den 4. juni 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 197/2009-2) annulleres, og ansøgningen om EF-ordmærket »TXAKOLI« (ordfællesmærke) i klasse 33, 35, 41 og 42 fremmes til registrering.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Ordfællesmærket »TXAKOLI« (registreringsansøgning nr. 6 952 014) for varer og tjenesteydelser i klasse 33, 35, 41 og 42

Undersøgerens afgørelse: Afslag på varemærkeansøgningen

Appelkammerets afgørelse: Afvisning af klagen

Søgsmålsgrunde: Urigtig anvendelse af bestemmelserne i artikel 7, stk. 1, litra c), i foroordning (EF) nr. 207/2009, for så vidt som de pågældende bestemmelser ikke finder anvendelse på ordet »Txakoli«, idet dette ord anses som en traditionel benævnelse i henhold til Kommissionens forordning (EF) nr. 753/2002 af 29. april 2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter (1).

(1) EFT L 118 af 4.5.2002, s. 1.
—

Der træffes en ny afgørelse, efter at det er blevet have fastslået, at Kommissionen for De Europæiske Fællesskabers beslutning af 28. april 2004 vedrørende den maksimale varighed for benyttelse af ikke-permanent personale i Kommissionens tjenestegrene er retsstridig, og at artikel 88 i ansættelsesvilkårene for de øvrige ansatte er uanvendelig, for så vidt som den begrænser varigheden af kontrakterne for ansatte til varetagelse af hjælpefunktioner, således at:
DA Den Europæiske Unions Tidende C 256/32

Sag anlagt den 10. august 2009 — E mod Parlamentet

(Sag T-326/09)

2009/C 256/56

Processprog: fransk

Parter

Sagsøger: E (London, Det Forenede Kongerige) (ved avocats S. Orlandi, A. Coolen, J.-N. Louis og E. Marchal)

Sagsøgt: Europa-Parlamentet

Sagsøgerens påstande

— Europa-Parlamentets Præsidiums afgørelser af 9. marts og 3. april 2009 om ændring af bestemmelserne vedrørende den supplerende (frivillige) pensionsordning for Europa-Parlamentets medlemmer annulleres.

— Europa-Parlamentet tilpligtes at betale sagens omkostninger.

Søgsmålsgrunde og væsentligste argumenter

Sagsøgeren nedlægger påstand om annullation af Europa-Parlamentets Præsidiums afgørelser af 9. marts og 3. april 2009 om ændring af bestemmelserne vedrørende den supplerende (frivillige) pensionsordning i bilag VIII til regulativ om omkostningsgodtgørelser og andre godtgørelser til Europa-Parlamentets medlemmer. Ændringerne vedrører hovedsagelig ophævelsen af muligheden for at modtage førtidspension fra 50 år og muligheden for at få udbetalt pensionen i form af kapital, samt forhøjelse af pensionsalderen fra 60 til 63 år.

De anbringender og væsentlige argumenter der er fremsat, svarer hovedsagelig til de anbringender, der er fremsat i sag T-219/09 Balfe m.fl. mod Parlamentet (1).

(1) EUT 2009 C 205, s. 39.
—

Tilsidesættelse af artikel 3 i Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), idet de historiske faktiske omstændigheder vedrørende udviklingen i fremstillingen af aceto balsamico fra Modena i høj grad tyder på, at der ikke er en sammenhæng mellem disse produkter og et særligt geografisk område. Det er nemlig ubestridt, at en stor del af den aceto balsamico fra Modena, som er solgt i Italien og i udlandet, i adskillige årtier er blevet fremstillet uden for dens historiske oprindelsesområde. I denne sammenhæng angiver den pågældende betegnelse et produkt, der fremstilles efter særlige produktionsmetoder, og som har bestemte egenskaber, der dog ikke kan tilskrives produktionsstedet.
DA Den Europæiske Unions Tidende C 256/27

Sag anlagt den 30. juli 2009 — EFIM mod Kommissionen

(Sag T-296/09)

2009/C 256/50

Processprog: tysk

Parter

Sagsøger: European Federation of Ink and Ink Cartridge Manufacturers (EFIM) (Köln, Tyskland) (ved Rechtsanwalt D. Ehle)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 20. maj 2009 i sag COMP/C-3/39.391 EFIM annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren anfægter Kommissionens beslutning af 20. maj 2009 i sag COMP/C-3/39.391 EFIM. Kommissionen afviste ved denne beslutning sagsøgerens klage, hvorved sagsøgeren gjorde gældende, at flere producenter af blækstråleprintere havde gjort sig skyldige i forskellige krænkelser af artikel 81 EF og 82 EF på deres markeder for blækpatroner.

Sagsøgeren gør som begrundelse for søgsmålet først og fremmest gældende, at Kommissionen ikke har taget en række faktiske omstændigheder af væsentlig betydning i betragtning, hvorved Kommissionen har tilsidesat princippet om god forvaltning, forpligtelsen til omhu, begrundelsespligten samt retten til at blive hørt. Sagsøgeren anfører endvidere, at den bedømmelse, som Kommissionen har foretaget i den anfægtede beslutning, navnlig med henblik på kriterierne for en prioritet ved klagesagsbehandlingen, var åbenbart urigtig og behæftet med fejlskøn. Endelig gør sagsøgeren gældende, at en effektiv beskyttelse af konkurrencen mod de konkurrencebegrænsninger, som sagsøgeren har gjort gældende, kun kan sikres af Kommissionen, eftersom de nationale kartelmyndigheder og domstole alene har geografisk begrænsede kompetencer.
DA Den Europæiske Unions Tidende C 256/29

Sag anlagt den 18. august 2009 — J & F Participações mod KHIM — Fribo Foods (Friboi)

(Sag T-324/09)

2009/C 256/54

Stævningen er affattet på engelsk

Parter

Sagsøger: J & F Participações SA (Sorocaba, Brasilien) (ved lawyer A. Fernández Fernández-Pacheco)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Fribo Foods Ltd (Wrexham, Det Forenede Kongerige)

Sagsøgerens påstande

— Afgørelse truffet den 22. april 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 824/2008-1) annulleres.

— Harmoniseringskontoret og den anden part i sagen for appelkammeret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: J & F Participações SA

Det omhandlede EF-varemærke: Figurmærket »Friboi« for varer i klasse 29

Indehaver af det i indsigelsessagen påberåbte varemærke eller tegn: Fribo Foods Ltd

Det i indsigelsessagen påberåbte varemærke eller tegn: varemærkeregistrering i Det Forenede Kongerige af ordmærket »FRIBO« for varer i klasse 29; varemærkeregistrering i Det Forenede Kongerige af figurmærket »Fribo« for varer i klasse 29; varemærkeregistrering i Tyskland af ordmærket »FRIBO« for varer i klasse 29; varemærkeregistrering i Tyskland af figurmærket »FRIBO« for varer i klasse 29; varemærkeregistrering i Frankrig af ordmærket »FRIBO« for varer i klasse 29; varemærkeregistrering i Frankrig af figurmærket »FRIBO« for varer i klasse 29; varemærkeregistrering i Italien af ordmærket »FRIBO« for varer i klasse 29; varemærkeregistrering i Italien af figurmærket »FRIBO« for varer i klasse 29

Indsigelsesafdelingens afgørelse: Indsigelsen taget til følge

Appelkammerets afgørelse: Klagen taget delvis til følge

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret urigtigt fastslog, at der var risiko for forveksling mellem de omhandlede varemærker; tilsidesættelse af artikel 42 i Rådets forordning nr. 207/2009, idet appelkammeret urigtigt tog hensyn til de beviser for brug, som den anden part i sagen for appelkammeret forelagde, og som ikke opfyldte kravene i henhold til den pågældende bestemmelse, og som ikke godtgjorde sted, tid, omfang og karakter af denne brug.
DA Den Europæiske Unions Tidende C 256/34

Sag anlagt den 31. august 2009 — Hearst Communications mod KHIM — Vida Estética (COSMOBELLEZA)

(Sag T-344/09)

2009/C 256/61

Stævningen er affattet på engelsk

Parter

Sagsøger: Hearst Communications, Inc. (New York, De Forenede Stater) (ved lawyer A. Nordemann)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Vida Estética, S.L. (Barcelona, Spanien)

Sagsøgerens påstande

— Afgørelse truffet den 4. juni 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 770/2007-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Vida Estética, S.L.

Det omhandlede EF-varemærke: Ordmærket »COSMOBELLEZA«, for varer og tjenesteydelser i klasse 35 og 41

Indehaver af det i indsigelsessagen påberåbte varemærke eller tegn: Hearst Communications, Inc.

Det i indsigelsessagen påberåbte varemærke eller tegn: Fransk varemærkeregistrering af mærket »COSMOPOLITAN« for varer i klasse 16; international varemærkeregistrering af mærket »COSMO TEST« for varer og tjenesteydelser i klasse 25, 38 og 41; portugisisk varemærkeregistrering af mærket »COSMO« for tjenesteydelser i klasse 41; international varemærkeregistrering af mærket »COSMOPOLITAN TELEVISION« for varer og tjenesteydelser i klasse 38 og 41; international varemærkeregistrering af mærket »COSMOPOLITAN« for tjenesteydelser i klasse 35 og 39; varemærkeregistrering i Det Forenede Kongerige af mærket »COSMOPOLITAN« for tjenesteydelser i klasse 35 og 39; varemærkeregistrering i Det Forenede Kongerige af figurmærket »THE COSMOPOLITAN SHOW« for tjenesteydelser i klasse 35 og 41; varemærkeregistrering i Det Forenede Kongerige af mærket »COSMO«for tjenesteydelser i klasse 35 og 41; varemærkeregistrering i Det Forenede Kongerige af mærket »COSMOPOLITAN TELEVISION« for tjenesteydelser i klasse 38 og 41; Irsk varemærkeregistrering af mærket »COSMOPOLITAN TELEVISION« for tjenesteydelser i klasse 38 og 41; velkendte varemærker »COSMO« og »COSMOPOLITAN« i alle medlemsstater for varer og tjenesteydelser i klasse 16, 28 og 41; ikke-registrerede varemærker »COSMO« og »COSMOPOLITAN« anvendt i alle medlemsstater for varer og tjenesteydelser i klasse 16, 28 og 41 samt handelsbetegnelserne »COSMO« og »COSMOPOLITAN« anvendt i alle medlemsstater for varer og tjenesteydelser i de samme klasser.

Indsigelsesafdelingens afgørelse: Indsigelsen forkastet

Appelkammerets afgørelse: Afvisning af klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret fejlagtigt fandt, at de omhandlede varemærker ikke ligner hinanden, at de omhandlede varer og tjenesteydelser ikke er af lignende art, og at der derfor ikke er nogen risiko for forveksling af de omhandlede varemærker.
DA Den Europæiske Unions Tidende C 244/5

Sag anlagt den 16. juli 2009 — Trasys mod Kommissionen

(Sag T-277/09)

2009/C 244/08

Processprog: engelsk

Parter

Sagsøger: Trasys (Woluwe-Saint-Lambert, Belgien) (ved lawyers M. Martens og P. Hermant)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning om ikke at vælge sagsøgerens bud for parti C og E i udbud nr. 10017, meddelt sagsøgeren ved skrivelse af 9. juni 2009, og om at tildele kontrakten til de valgte bydende.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har i den foreliggende sag nedlagt påstand om annullation af Kommissionens beslutning om ikke at vælge sagsøgerens bud for parti C og D, afgivet som svar på en åben udbudsrunde om bistand til Publikationskontoret og dets CORDIS-enhed ved levering af offentliggørelses- og kommunikationsydelser (1), og om at tildele kontrakten til den valgte bydende.

Sagsøgeren har påberåbt sig fire anbringender til støtte for søgsmålet.

For det første har sagsøgeren gjort gældende, at Kommissionen har tilsidesat gennemsigtighedsprincippet i finansforordningens (2) artikel 100 og artikel 89, stk. 1, ved i et urimeligt omfang at begrænse adgangen til vigtige oplysninger, hvilket medførte, at sagsøgeren blev afskåret fra at skaffe sig fornødent kendskab til den metode, hvorved buddene blev vurderet, og til baggrunden for, at sagsøgerens bud ikke blev valgt.

For det andet hævdede sagsøgeren, at virksomhedens bud blev undergivet en vurderingsmetode, som er i strid med principperne i finansforordningens artikel 89, stk. 1, herunder ligebehandlings- og gennemsigtighedsprincippet.

For det tredje har sagsøgeren anført, at udbudsbetingelserne ikke var tilstrækkeligt præcise, og den ordregivende myndighed ikke orienterede om den sidste præcisering rettidigt, således at sagsøgeren ikke var i stand til at planlægge sit bud og tage hensyn til den måde, som vurderingen ville blive foretaget på.

For det fjerde har sagsøgeren gjort gældende, at virksomhedens bud blev undergivet en urimelig og uforholdsmæssig vurdering fra den ordregivende myndigheds side, hvilket medførte fejlskøn, der behæfter den endelige beslutning med fejl.

(1) EUT 2008/S 242-321376.

(2) Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).